# Ettepanek: Lubada käsitöönapsude degustatsioon ja müük Tallinna avalikel üritustel

Tallinna Linnavalitsusele
Vabaduse väljak 7, 15199 Tallinn
E-post: linnavalitsus@tallinnlv.ee

Väikedestilleerijate Liidu nimel esitame ettepaneku täiendada Tallinna linna avalike ürituste korraldamise korda või vastavaid muid linna eeskirju selliselt, et lubada Väikedestilleerijate Liidu liikmetel pakkuda kangete käsitöönapsude degustatsioone ning müüa neid kinnistes pudelites kaasa Tallinna linnas toimuvatel avalikel üritustel (nt laada- ja tänavafestivalid, kultuuriüritused jm).

Mõistame teie põhjuseid keelata üle 22% alkohoolsete jookide müük avalikel üritustel ja ka meie enda eesmärk on muuta inimeste tarbimisharjumusi tarvitama vähem aga ka kvaliteetsemaid jooke.

1. Ettepaneku põhjendus:
* Eesti käsitööalkoholitootjad – eriti väikedestilleerijad – panustavad kohaliku ettevõtluse ja piirkondliku kultuuri arengusse.
* Praegu on selline tegevus lubatud mitmetes Eesti omavalitsustes, aga Tallinnas kehtivad piirangud välistavad väiketootjate ligipääsu turule.
* Käsitöönapsude degusteerimine ja kaasaostmine täiskasvanud külastajatele kontrollitud keskkonnas ei kujuta endast avaliku korra riski.
* Tegemist oleks piiratud kogustes (keskmiselt 5ml toote kohta) degustatsiooniga, millest meie kogemusest lähtudes, pole keegi joobesse jäänud.
* Inimene kes tõesti soovib ennast avalikul üritusel purju juua, saab seda teha niikuinii, ostes näiteks poest kanget alkoholi või isegi üritusel müüdavast lahjast alkoholist.
* Meie pakutavad tooted on enamasti poes müüdavast masstoodangust tunduvalt kallimad ja just seetõttu tavaliselt sellised inimesed, kes oleksid potensiaalsed riskid avalikule üritusele, ei saa endale neid lubada.

Palume Tallinna Linnavalitsusel kaaluda vastavate regulatsioonide muutmist, et edendada ausat konkurentsi ja toetada Eesti väikeettevõtlust.

Oleme valmis andma täiendavat teavet, kohtuma või osalema arutelul, kui see on vajalik ettepaneku arvestamiseks.

Lugupidamisega,
Alari Pindsoo
juhatuse liige, Väikedestilleerijate Liit
E-post: info@sammar.ee
Telefon: +372 53 03 5884
Kuupäev: 21. mai 2025